<classify> Ikiwa ni miezi mitatu tangu kuanza kwa msimu wa pili wa shindano hilo na kushirikisha maelfu ya vijana wa Kitanzania, Airtel imetangaza majina ya washiriki watano bora walioingia kwenye fainali za kitaifa ambao ni Benny Sule, Nicole Grey, Nandi Charles, Melisa Elina John na Salim Mlindila.Washiriki hao walichaguliwa na jopo la majaji mahiri akiwemo mtangazaji wa runinga na mwanamitindo Jokate Mwegelo, mtunzi wa nyimbo na mwalimu wa sauti Tony Joett pamoja na mtengenezaji wa muziki na mfanyabiashara, Luciano Gadie Tsere.Akitangaza walioingia tano bora, Ofisa Uhusiano wa Airtel , Jane Matinde aliwapongeza washiriki hao kwa kufika katika hatua ya fainali na kusema: msimu wa pili wa shindano la Airtel Trace Music Stars umekuwa wa mafanikio makubwa na leo jana tunayo furaha kutangaza majina ya washiriki waliofanya vizuri zaidi na kuwa kwenye nafasi ya kushinda na kuiwakilisha Tanzania katika mashindano ya Airtel Trace Music Stars ya Afrika.Washiriki walioingia tano bora wanategemea kushindana katika kinyanganyiro cha mshindi wa Airtel Trace Music Stars wa Tanzania katika finali zitakazofanyika Mei 20 mwaka huu.Mshindi ataondoka na zawadi ya Sh milioni 50 na kupata nafasi ya kuiwakilisha Tanzania katika mashindano ya Afrika yatakayofanyika Nigeria ambapo akipata nafasi ya kushinda atasaini mkataba wa mafunzo.  <topic>: michezo 